
SVETO PROLJEĆE. 


J ednog podneva iznenada duhnu jak i topao 
vjetar i zaletivši se niz ravan vinu se do 
bijelih vrhunaca planina i u vrtlogu zaokruži 
oko njih. Onda se dvostrukom silom, ojačavši 
i razmahavši let, obori na ravan i od njegove 
se sile u temelju tresle kuće, a korijenje je 
ispod stoljetnih hrastova pucalo. 

Silan bijaše taj 3užni vjetar i u svom 
bijesu i raspojasanosti obori sve, što bijaše 
slabo, slomi sve, što bijaše krhko, a uništi 
sve, što bijaše trulo. Pod njegovim zamahom 
slomi se ledena ploča, što okova krutim mrazom 
maticu rijeke. A snijeg se u gorskim provalijama, 
u špiljama, u pećinama i na vrhuncu brda 
topio i odosvud su protjecali, grgoljili, šumili 
potoci, hrleći u dolinu i, slijevajući se u sve 
veće i veće pritoke, uvirali su u rijeku. Na 
bujici rijeke plivale su razbite ledene ploče, 
debla, grane, čitava stabla, a virovi vitlajući 
njima, derali su obale. I, gdje je bujica naišla 
na odpor, sve je iščezavalo u pjeni, a iz onog 
hršuma visoko se u zrak digla vodena prašina 
i kišna vijavica: kao da i voda s vjetrom želi 

poletjeti. To se i rijeka vrh obala htjela proliti 
i slobodno niz ravan proteći. Ni za nju više 
ne bijaše zapreka ; ona se naplavljujući livade, 
polja, vinograde i vrtove razlila sve do podnožja 
gora. A na onoj neizmjernoj površini ogledali 
se oblaci i njihova se svijetla, brza sjena na- 
tjecala sa brzinom talasa. A medju bijelim 
oblacima otoci plavetnila bijahu kao da je 
čitavo nebo procvalo ljubicama . . . 

A kad se sleže voda, nabuja trava i nije 
bilo pukotine u kamenu, koja se ne bi zazele- 
nila. Svuda su rasle zelene vlati, oživljavale 
su grobove, kitile su krovove, nicale su u bez¬ 
danima i talasale se na prisoju. Zalud su medje, 
grabe, jame i jarci dijelili polja od livade, svih 
je ograda nestajalo pod onim bujnim zelenilom. 
Iza ograde cvale su ljubice, iza plotova na- 
klanjale se visibabe, iza živica zlatile se zlatice, 
iza zidova žut jeli se jaglaci, a malene zvijezde 
tratinčica bijelile se‘ po opkopima i jarugama 
i na mjestima sve se to cvijeće sastajalo, 
zastirući šarenim laticama pogranično kamenje. 
Nije bilo više ni staza, ni puteva, ni cesta . . . 
i njih je obrasla zelen, a djeca, ti ukleti nepri¬ 
jatelji utrtih puteva, gazila suT preko svih 
medja. Vodu, travu i cvijeće, vjetar i oblake 
tjerala je silna neodoljiva struja, kojoj se u 
vrtlogu doticahu nebo i zemlja, brda i doline. 

U novom kaosu opet se radjao život ne¬ 
obuzdan nikakvim uzdama. Sve je raslo i tražilo 

nove drumove, a iskusni ljudi, prijatelji reda, 
već su oštrih i popravljali alate i već se dogo¬ 
varali, kuda će i kako će udariti nove granice. 
A nad njima su u zraku putovali oblaci, ta 
nebeska jata, za koje nema kaveza . . . Njihova 
je sjena padala na zelenu dolinu i napolak 
srušenu kulu, kojoj je na krnj em kruništu 
lepršala jedna razdrta zastava. Ta je zastava, 
kojoj je jabuka bila okićena zelenom resom i 
ovjenčana viencem cvieća, vijorila na jakom 
vjetru i bijaše bijela kao snijeg na vrhuncu 
planina, bijaše modra kao nebo i crvena kao 
krv palih junaka. Ona je regbi čekala na 
snažnu desnicu mladog barjaktara, koji će Iju 
kao mladoženja ubogu nevjestu ponijeti u svoj 
dom. . . 


» 

NAVJEŠTENJE. 



MORE 


Zjenice modre kakve kriju snove? 
Njihova snaga kakve želi zgode ? 

Kroz silni vjetar i ponorne vode 
u kraje sunca oni mišlju plove. 

Njih neizmjernost i pogibelj zove, 
da je dril jama u daljine brode ! 

Njih čežnja vuče u krajeve nove : 
u plavo carstvo beskrajne slobode. 

Na suncu bliešti površina modra 
a vjetar duva i talasi šume . . 

Uz jedan povik sad će momčad bodra 

da na jar bora biela jedra dignu. 

Niz pomorske će udariti drume, 
da ploveći u modru vječnost stignu ! 


ŽENA. 

Pred ženom pjesnik u zanosu zbori: 
mO ženo, ti si čišća i od vrela, 
nad kojim leti ptić i zuji pčela, 
u tvojoj krvi moja mis6 gori ! 

Tvoj modri pogled, ženo, mene kori, 
što oštri srp i ruka moja smjela 
po poljima je tudjim klasje žela: 
to moja prošlost tebe mladu mori I 

A1 tvoje krilo meni sina zače: 
u njemu moj se novi život krije. 

Po vama dvoma tielo mi je jače 

uz zemlju sraslo i spustilo koren, 
i sad mi srce za tri srca bije. 

Za tri života moj je život "stvoren 1 11 


MAJKA SVIH JUNAKA. 


I. AVET. 

U staroj kuli bdije majka sama. 

Na slikama se ljeska sjaj dragulja : 
plamićak struji s posvećenog ulja 
po bielom zidu i po ikonama. 

Pred kapijama bura lipe lama 
ii to je pjesma ponoćnih orgulja? 

Uz huku Sjena po zidu se šulja 
i ostavljenoj majci prieti tama. 

Pred Sjenom bježi . . s okna gleda plavet 
i zviezde što su sitno posijane, 
dok vjetar huči kao božja kletva. 

Pred kulom gleda majka konje vrane, 
al bez konjika, već je prošla žetva, 
a srpom prieti krvava joj avet ! 


II. PRIVIDJENJE. 


Pred kulu sadje majka svih junaka: 
skrštene ruke krst na grudi drže, 
pred niemom ženom avet u bieg trže 
i majka os ta u strahoti mraka. 

U mraku sluša udarac balčaka 

i jauk palih ; jedan žerav hrže, 

a za njim drugi vrište i sve brže 
u propast srču pod križem barjaka. 

Za konj im trublja u daljini trubi . . . 

u oblacima bojovnici jezde, 

pred svima Boško zlatni krstaš nosi. 

San ili java ! . . opet sjaju zviezde . 

ii nebo zemlju svojim suzam rosi, 
da majka klekne i zemlju poljubi. 


III. RAZBOJIŠTE. 


Pod modrim nebom leži razbojište : 
na suncu sinu jedna sablja britka 
i gdje je bila ponajžešća bitka 
ranjeni konji bez konjika vrište. 

Duboke rane bojovnike tište — 
a medju njima ide djeva vitka 
i nosi kondir studena napitka 
i dragog vojna po razboju ište. 

A do nje majka kobno progovara : 

,,djevojko mlada, a što mrtvim voda, 
u rane ulij otrova i vatre 1“ 

Pa groznim glasom vrisne majka stara 
,»osvetu vapim do devetog roda, 
da kolje, davi i dušmana šatre !“ 



IV. OSVETA. 


Vrtložnim krugom posrću junaci 
na svojim konjim: udaraju prvi, 
do pojasa su ogrezli u krvi 
a pucaju im skršteni balčaci. 

Čelenke gasnu, odoše kalpaci, 
udarac jedan dušmanina smrvi ! 

Za njima konji grabe, ravan vrvi, 
a kao plamen viju se barjaci. 

Osveta kobna pustoši niz polje 
i jatagane iz pojasa trže 
da ljutim nožem pobiedjene kolje. 

Što rukama ne može, zubim davi, 
a biesni Šarac tjera sve to brže 
da kopitima dušmanina smlavi . . 


MAJKA, 

Otkuda ladji ožarena jedra ? 

Otkuda moru varnice i plamen ? 

To sunce sjaje, nebesa su vedra : 
bistriji nije niti vode pramen. 

Na žalu tamo sjela je na kamen 
kraljevska žena razgaljenih njedra, 

Na suncu sjaju stisnuta joj bedra: 
radosti vrutak i plodnosti znamen i 

Na nebu sunce, a na zemlji žena . . . 
kraljevska žena kraljevski se maknu 
i dižući se zvonkim glasom reče: 

,,S njedara mojih toplo mlieko teče 
i pokoljenja hrani nebrojena" ... 

Tad uspravijena rukom nebo taknu. 

VODA. 


U rasjeklini gore vrelo vrije, 
buk pjeni se i sitne kapi truni, 
tišinu gorsku samo žubor buni : 
potočić, što se niz strminu vije. 

Šumeći šmigne medju jele dvije : 
po stranam niski procvjetali žbuni 
i lahkim pljuskom cvieću časke runi 
u bistri val, na suncu što se lije. 

U takvoj vodi putnik ruke umi 
i oči opra, da mu vide bolje : 
a čelo, da mu miso bude čista. 

Tad dalje putnik krenu, da po šum 
sliedeći potok spusti se u polje, 
gdje jezero se u sredini blista I 

STABLO. - 


Pod orijaškim stablom starac kleče : 
i glas mu drhtnu: ,,oči su mi sliepe, 
al mladi dani još mi život kriepe, 
još nije stiglo moje zadnje veče.“ 

S ogranka pade plod, a sin mu reče*: 
,,plod zreli puca, a djevojke liepe 
od jakosti i pogleda mi strepe, 
ne čuješ, kako krv mi vrela teče 

A diete jedno u plodove gadja: 
kamenom lišće i ogranke krši. 

Al sok u žilam struji do vrhunca 

i rane lieči: stablo opet radja, 
a gibki vrh mu u visine strši 
da zelen-krunom dotakne se sunca. 



NOĆ. 

Noć je ljepotom svojom očarana : 
zvjezdano nebo nad jezerom brodi 
a svaka zviezda drhturi u vodi 
ko da u tonu od bisera grana. 

Ljepota riečju još neizkazana 

i božja mis'o ovu noć oplodi : 

ii prva ljubav sve te zviezde rodi 
da žena bude krunom ovjenčana, 

Jedina iskra u svemiru kresnu : 
ko kad se čisti dragi kamen šatre, 
iver je tako u sto boja bijesnu. 

Tad sa obzorja jedna zviezda kanu 
ostavljajući trag šarene vatre. 

Tad ognjen stup sve do nebesa planu. 

CESTA. 


Neznana cesta u beskraj vijuga, 
a od razbužja druge staze bježe, 
da stignu sela, što u dalji leže, 
gdje mirno živu prijatelji pluga. 

A putnicim su od lutanja duga 
ranjave noge od olova teže. 

Njih bije led i nabore im reže ; 
a dalek put je do toploga juga. 

Tad jedan putnik reče svome drugu : 

,.lutanje naše od poroda traje, 
mi lutali smo, da nadjemo Boga I* 

Pa jednog jutra, kada klone noga, 
nad rodnim krajem gledat ćemo dugu. 
a ispod diige krst na tornju sjaje. 






MJESEČINA. 


Svu noć je sjala tiha mjesečina : 
od rieke brže tekla svietla cesta 
i samo sjena jednog starog briesta 
prekinu talas razlitih daljina. 

U čarobiji ponoćnih tišina 
i smrt i život, bol i radost nesta 
i vrieme teći na kazalu presta, 
a vječnost bila bezkrajna dolina. 

Sred ceste samo briestova je sjena, 
iz sjene niknu žena u bjelini 

i dignu ruke prema mjesečini, 

Njoj skliznu plašt i ona osta naga. 
Svu noć je sjala, mjesečina blaga . . 

ii bielim plaštem zemlju pokri žena ? 

RIBARI. 


Otoci kršni rub obzorja diele 
zatvarajući u okrugu luku. 

Nad kukovima oblaci se biele 
i sjaju, blieštc u podnevnom muku. 

Za dragom, tamo, vesla more tuku 
i sad će tjesnac kljunom da razdiele . . 
Na krmi momci jedva mreže vuku 
do obale, da teški plien po diele. 

Pred kljunom broda već se piesak žari 
Unakrst vesla sieku lanac gora: 
to prestali su veslati brodari. 

Najjači veslač, desnica mu bodra, 
uspravi u vis veslo, žezlo mora, 
a za njim sievnu površina modra. 






VINO. 

Do modrog mora zore vinogradi : 
pod plodovima svinuti su trsi, 
na svakom grozdu rumene se vrsi, 
da sokom žedne usnice osladi. 

Uz strojne žene beru momci mladi, 
od napora, se šire čvrste prsi, 
trgače slatki podilaze srsi: 
to vjetrić s mora vruće tielo hladi. 

U badnjevima gnječe zrelo groždje, 
pod stopalima sok rumeni vrije, 
a bedra jesu čvršća neg li gvoždje. 

Sok slatki vrije žedju da utaži, 
sok žarki naše cielo pleme pije, 
da radošću se i pjesmom osnaži. 

ORAČI. 


Niz obzorje se rosna magla vlači 
na oranice, gdje je zemlja gola, 
a crni trag su izdubli kotači. 

U vrećam drže sjemenje sijači: 
pod teški plug podjarmili su vola 
i lemešem će da izore pola 
ravnice nagi i jaki orači. 

Najjači orač reče : ,.čvrsto sazda 
Bog zemlju, ali oštrac grudu para 
i odvaljena duboka je brazda. 

A tučno je i zdravo naše sjeme . . 
a iza žetve, iz punih hambara., 
nahranit će se cielo naše pleme !“ 


ULJE. 

Od ranog jutra već u masliniku 
bobulje beru : zrele su i crne, 
al trgaocim mišica ne trne, 
a sunce žeže sinjem na zreniku. 

Još kakva radost kad u uljeniku 
na njih djevojka svoje oči svrne 
i pogleda ih pogledima srne, 
što na jelena čeka u jeliku. 

Mirisno ulje na prstima teče 
i dlanovima punim uzvanici 
mišicu taru da im bude tvrda. 

Najmladji tada gladeć prsa reče : 
,,čim plane prva puška iza brda 
pohrlit ćemo kao osvetnici !“ 

KOVAČ. 


On po nakovnju sitno mlatom kuca, 
a usijano gvoždje drže kliešta : 
kad jače zviznu kladiva mu teška 
od udaraca i trupina puca. 

Dok na ognjištu plamenje paluca 
okolo gvoždja, dotle ruka vješta 
mačeve kuje i koplja viteška, 
a oružje u iskrama svjetluca. 

Varnice lete, a kladiva zveče 
u misli kovač gleda, kako ravni 
pritisnu vojska i bjegunce sieče. 

To jatagane, noževe i ćorde 
za bojovnike kuje, kovač slavni, 
a topuzine za junake gorde ! 


IZ I NADA. 

I. 

Svog Šarca Marko u bokove zviznu : 
to ljut je Marko, lica su mu mrka 
i oči bodu i rieč mu je grka: 
od straha Šarac pod junakom kliznu. 

Buzdovan’ sjeknu, a krv vrela brižnu • 
okolo Marka nasta luda trka, 
sad on se smije izpod sura brka, 
a Šarcu plamen iz nozdrva liznu. 

Sa Urvine ga Ravijojla viče: 
u što mi Marko buzdovanom bije ?“ 
Njoj junak na to na Šarinu kliče : 

” u dušmana su puna sedla zlata, 
a suho grlo rada bi da pije, 
al krčmar ne da vina bez dukata 1“ 

II. 


Smrknuti Marko kroz goru se vere 
i kako jaše gudure sc ore, 
pod obrvama crne oči gore, 
a čvrste ruke buzdovanom mjere 

A kada Marko zadje medju bore, 
na vrelu vidje kako vila pere 
i bieli platno, druga cvieće bere —. 
al danas Marka druge misli more. 

Kraljević Marko veli konju svome : 
,,ne vidiš one na oblaku dvore ?“ 
Zanjišti Šarac i krila mu niknu, 

a junak leteć pod oblake viknu : 

,,Iz topuzine udrit ću na more, 
da medja bude u kraljevstvu mome". 

DOM. 


Pod palačama drevnim gvoždja ruju: 
od udaraca iskra se zažari: 
mašklini stupe neprestano kljuju, 
da stupovi se razklimaju stari. 

Za novi dom kovači grede kuju : 
prebielo drvo oblaju tesari, 
mlatima krešu kamenje klesari, 
a naimari smjele Kike snuju. 

Na ruševinam novi dom da dignu, 
stupove čvrste klesat će vajari, 
iz stupova će otklesat junake 

da nose teški krov. A kad zidari 
slažući ploče sve do strehe stignu, 
na krovu naše razvit će barjake 

GVOZDENA KOLA. 


Tamnije nije u pridvorju pakla: 
gvozdene ploče vijcim uvijene 
u mraku sežu svodove od stakla 
što ocalnim su gredam prepletene. 

Kotače silne varnica je takla 
od dahtanja su odjeknule stiene : 
to regbi sad se grdna neman makla, 
da pustošeći u daljine krene. 

Željezna kola nad ponorom bježe : 
varnice rišu perjanicu dima, 
a reski zvižduk hladni vazduh reže 

Kolesa grme, da u tami bijesnu : 
to valjda žele, a nad ponorima, 
da u gvozdena druga kola tresnu. 



SNIJEG. 


Nagruvane planine uvis streme : 
ni da bi htjele taknuti modrinul 
Pod gorom varoš diže silne trieme 
i s bezbroj okna gleda niz dolinu. 

Nad visovima šuštalo je vrieme : 
dah pravječnosti struji u nizinu, 
na hladni dodir sve su usne nieme 
na dodir mrazni ljudska srca stinu. 

Pod gorom grad je, u njem ljudi snuju, 
da ljutim gvoždjem poruše planinu 
i smjelom mišlju svoje srce truju. 

Tek jedno diete : zjenica mu čista: 
kroz osmieh vidje kako gora sinu. 

To netaknuti snieg na vrhu blista. 

MOSTOVI. 

Sredinom grada naglo voda struji 

i tvrdi nasip dere vrtlozima. 

Nad riekom most je i na stupovima 
splet ocalnijeh žica muklo zuji. 

Povezani su stupi lukovima: 
tutnjavom muklom kao u oluji 
— po gvozdenijem smjelim mostovima — 
lomnjava kola kida se i huji. 

Mostovi hrle, da obale spoje: 
u smionome luku prebačeni 
stupove vežu, što unakrst stoje. 

Kud lukovi se i mostovi žure ? 

U bezdan, valjda, onkraj nevidjeni ! 

ii u svom biegu prema nebu jure ! 

SVJETILJKE. 

Svjetlosti treba, jer su mračni puti 
Sutonske sjene izdajnički plaze, 
a tužni ljudi i živine paze 
na mrku noć, što u kutu ćuti. 

A1 duša i u mraku svjetlost sluti: 
čarobnjak neki rasvietlio staze, 
po njima luči penju se i slaze 
i regbi ne će nikad utrnuti. 

To svjetiljke po ulicama dršću, — 
kud vodi njihov put i sjajna pruga? 
da li put dana ili u noć srću ? 

Svi plamenovi i žarulje čeznu 
za modrim danom, ali noć je duga . 
U suncu one žele da iščeznu. 

PRISTANIŠTE. 


U luku stigli brodovi su stari. 

Kljun skršen jedva mrtvi talas reže 
a veslom, što je od olova teže, , 
ne mogu viŠ3 veslati mornari. 

Na kormilu umrieše kormilari, 
bez lanca sidra na dnu vala leže, 
iz mora prazne i razdrte mreže 
polako vuku šuštali brodari. 

Na jarborima jedra poderana, 
ugasnuo se svjetionik luke, 
u tami samo muklo zvono bruji. 

Iz noći tada dvie ognjene ruke 
tries baciše u bezdan okeana 
i plamen sikćuć oluja prohuji. 




* 

GAVRAN. 

Sablasni tornji streme u nebesa, 
a pored tornja mračne katedrale, 
u njima mrtvi pjevaju korale 
na pločam klečeć uokolo liesa. 

Iz crkve idu s granama čempresa, 
na rukam noseć moći i misale 
i kadjonik i voštanice pale 
rasvietlit želeć puteve udesa. 

U noći slika rodi se i zginu 
l opet mračni udesa su puti. 

Sum zatim ču se or’jaških kreljuti: 

to grakćuć sleti gavran žedan krvi 
na mrtvi grad i na gomile strvi, 
da krilim zastre kopno i pučinu. 

BOG. 


Čim svietlo obli kopno i pučinu, 
odleti gavran: za njim plahe sjene: 
od svjetlosti su božje uplašene 
izgubile se leteć u daljinu. 

Dah vjetra nabra bistru površinu, 
a okićene cvjetovima pjene 
izronile su iz talasa žene 
i njina nagost prema suncu sinu. 

Na pećini, na žalu i na klisu 
junaci goli žene čekali su, 
da zagrljajem ovjenčaju radost. 

Na oblaku je mističnom u krugu 
Bog lebdio i blagoslovi radost, 
i s neba spusti goluba \ diigu. 

PJESNIK I JUNAK. 

I. 

Nad izvor-vodom javor širi grane. 
Javora žile na vrutku se kriepe, 
od slasti soka guste krošnje strepe 
do neba grane šireć obasjane. 

Kroz guste krošnje kaplja sunca kane 
i žarka kaplja lieči oči sliepe : 
svemoći njenoj poju djeve liepe 
u kolu grleć momke željkovane. 

A voda teče dieleć dol i njivu, 
po njivi njišteć Davor-vranac sune, 
a vjetar češlja i mrsi mu grivu. 

To mladi pastir pjesmu zapjevao, 
od javora je gusle izdjelao, 
od grive spleo gudalo i strune. 

II. 


!< 

Pastiru vila osliepila oči, 
da bolje pjeva zori na uranku, 
da bolje pjeva gjurgjevome danku, 
na zemlju kada nebo oganj toči: 

Gjurgjevom danku, kada junak kroči 
i grud mu ljubi sunce na ogranku, 
na junačkome kada se sastanku 
i kolo vila i junaka roči. 

To pastir pjeva — sada guslar sliepi 
po svietu samac posrče i luta 
i umoran je od dalekih puta 

i nitko ne će sliepca da okriepi. 

Glas osvetnički prožet mu je plačem 
gudalom reže kao oštrim mačem. 

1 

r 


u gori negdje guslar klonuo je: 
od starosti su pcsiedile kose, 
od lutanja su njemu noge bose 
1 gudalo i grlo šuštalo je. 

Čempresi tužni oko sliepca stoje. 

On žedju gasi srčuć kaplju rose, 
a zadnji, miris vjetrovi mu nose 
i zadnju pjesmu slavuji mu poje. 

Sve čare svieta vide sliepe oči . . . 
do sliepca uto konj i junak kroči 
i kličuc viče glasom osvetnika: 

"tek junak ljubi i štuje pjesnika" ! 

Nad njima sjala zviezda: sunce žarko: 
guslara grli Kraljeviću Marko. 

PREKALJENJE 






BLAGDAN. 


Nedjeljni dan, a blagoslov se sunca 
na zle i dobre ljude s neba lije, 
a zjena svjetlost pije 
i usnica se smije 

Haljinu svilnu s vrpcam urešenu 
prpošno vjetar mrsi — 
pod čipkama su 
napupile prsi. 

Za djevojčicom momak srče, 
udara krv mu u stranama čela, 
ah život krasan je, 
a krv je vrela l 

Da 1 ikada će ovako da grane 
nedjeljni dan na osmieh žene krasne ? 
Ah sinuti će, ali oči tvoje 
gledati ne će zjenice joj jasne I 








PUTNIČKA PJESMA. 

>»0d gledanja su moje oči trudne : 
i zlo i dobro one vidjele su, 
al svjetlost sunca i slobodu vjetra 
još moje oči zatajile niesu. 

Drugovah s vjetrom neznane u dalji 
njegova staza bila je i moja. 
i silni vjetar i oblačak bieli 
još drugovi su moga nepokoja. 

Nas djecu mora i dalekih cesta 
svud vjetar prati, a sunce nas hrani 
i pjesma jedna još neispjevana 
i neslušana jesu naši dani !** 

PJESMA SAMOTNIKA. 


Visovi gora u treptavom zraku 
vazduha zimskog, što se nebom toči, 
a na podnožju u sredini šume 
jezera sjaju kao bistre oči. 

Od podnožja se na podnožje diže 
golema gora do vrhunca mraza, 
a od vrhunca u osami vode 
zvjezdana ponoć i zvjezdana staza. 

Varnica vihor i huka oluje 
putnika gone, kada stazom kroči, 
al s podnožja ga neprestano prate 
jezera bistrih neugasne oči ! 






OKRAJAK VEDRINE. 


Rominja kiša, zeleni se trava, 
a odvaljene brazde mokre jesu . . 
na mladom lišću i na cvjetnim granam 
kapljice kiše blještavo se tresu. 

Pod cvjetnim stablom jedno diete čeka, 
da okrajak se ukaže vedrine, 
da medju bielim, snježnim oblacima 
vedrina neba kao oko sine. 

Krajinu cielu i poglede ljudske 
razgaliti će vedri osmieh čeda, 
što uzdignutim rukama put neba 
dobrome Bogu u zjenicu gleda i 

RAZGALJENJE 









POSVETA. 


Svemu onome, što u borbi želi 
da poraste i da se izrazi, 
posvećujem pjesme ove f 
Svemu onome, 

što u čežnji, da se oduhovi, 
traži sukobe i očišćenja, 
posvećujem pjesme ove. 

Živim i neživućim stvorovima, 
svemu onome, što u sebi nosi 
jedno skrito i neprolazno značenje, 
posvećujem pjesme ove. 

Oduhoviti kamen, željezo i drvo 
pjesnikovo je pozvanje. 

U njegovim rukama je smrt 
ili život svih stvari i svih bića. 

U njegovoj zemaljskoj pjesmi 
čut je odjeku vječnosti. 

On je odkrio : sviet' 
iz njegovih ruku su poletjele ptice, 
u njegovim kavezima poklaše se zvieri, 
pod njegovim krovom progovoriše ljudi, 
na njegov pogled planu sunce, 
a njegova ljubav otkri zviezde 1 
Blagoslovljen čas, 


4 

kad se u utrobu žene zače pjesnik. 
On je vid i srce svieta I 
Bez njega ne bi žena liepa bila — 
nit bi Majka, jer je porodila sina, 
sjedjela na priestolju nebeskom. 

Zemlji i nebu, duši i tielu 
posvećujem pjesme ove ! 


50 


SUNČANI DAN. 


Sunčana varoš i sunčani krovi, 
a ulice su 

pola u sjeni, a pola u suncu, 

i kako koji prolaznik u duši 
tugu ili radost nosi, 

tako i žuri, 

da obasjan se ukaže u suncu, 

ii ogrnut da nestane u sjeni. 
Moje mlado tielo 

trag sunca sliedi 
i sjeća se juga 
i podnevnog žara 
i odbljesaka nemirne pučine, 
kad čelo i lice 
i svaka čest tiela, — 
ko da su oči, — 
sunčano svietlo piju 
i opite u ekstazama vide 
pradavne kraje 
i pradavne slike, 
u kojima je lutao po zemlji 
Bog ! 

Moj mladi zanos 
i krv moja vrela 
i noge moje 








i stisnute ruke 

i sjena, moja pratilica vjerna, 
kroz ulice i ljude zaposlene 
u trag sunca srće ! 

Kroz cielu varoš, 

dokle konji vuku 

i dok se znoje ljudi, 

bez cilja srće 

moje tielo mlado 

i samo želi, da se pojas svietla 

u beskonačnost stere . . . 

A kad nahrupi razgaljenih grudi 
na širok trg 

što sunčani ga preli sjaj — 
gdje vjetri vode kolo 
i zastavama viju 
i pticama se gone, 
a ženama se šale 
mrseći im kose — 
tad tielo moje, a i oči moje 
zablieštene od žene i ljepote, 
zablieštene od podnevnoga slavlja, 
na usta kliču velji pozdrav Bogu : 
O Sunce moje ! 


SRCE. 

U noći, često, kad na oči moje 
ne silazi san, 
a nemirna savjest 
sjeća se na dan, 
na poniženja teška, 
na djela neviteška, 
od srdžbe tada 
i od stida 

u srce naglo udara ki v. 

O biedno srce, 
koliko si puta 
u jedan čas, 
u jedan hip, 
zatajilo Boga, 
zatajilo sebe, 
a sve radi jednog 
pogleda i rieči, 
a sve radi jedne 
sitne milostinje : 
od prljave ruke 
do bačeni dar. 

Tvoj je kucaj nesklad, — 
a varanje je 

i obmama luda 
vječita čežnja tvoja 
za ljepotu i sklad. 

Tebe nemir stvori. 

U tebi se 
od iskona bori 
Sotona i Bog 1 

0 srce, 

tvoji su udarci vrieme, 
a svaki kucaj tvoj, 
bio čas — 
bio hip — 
prekida vječnost 
i ruši njezin mir. 

Sve je krvlju otkupljeno 

i svaku miso 

ili rieč, 

i svaki dobri 

ili zao čin 

otkupilo je srce, 

otkupila je krv I 

PJESNIK. 


U miru 
i pokoju 

pjesnikovo tielo trune. 

Njegove su ruke stvorene za borbu 
i uviek su spremne 
na junačko djelo 
i viteški čin ! 

Život nije sklad, 
život nije mir — 
a pjesnik je lovac 
i progonjena zvier ; 
njegove oči, 
pune pohota i čežnje, 
ne živu i ne sjaju 
kad ne gadjaju na plien. 

Za životom 
pjesnikove noge trče, 
i svaka mu kretnja 
i svaka mu rieč 
izazivlje kob. 

On vreba na njezin i najmanji mig, 
da zametne boj 
na život ili smrt. 

Pjesnik je lovac zgoda 



i sukobe traži 
da veličanstvenija 
budu mu očišćenja. 

On izazivlje slom, 
da u zvuku ili šari ili rieči 
preobrazi svaku stvar 
i oduhovi svaki stvor. 

To je volja k tragičnome, 
da u neskladu stvori sklad. 

Sva poniženja, poruge i^smieh, 

prlja/a ljudska djela i najpodliji grieh, 

prekalio mu životvorni plam. 

Pjesnik, čedo svieta, vjeruje u čudo, 
u uskrsnuće mrtvih, 
i čeka čista da na usta 
nove tajne naviesti mu Bog ! 

VRATA. 


U kući mir — 
al ne ko poslie pira, 
kad zadnja čaša kucne 
i razidju se gosti . , - 
U kući mir — 
ko da su netom 
odnieli mrtvaca, 
i sada ječi 

odjeka zadnjeg udarca na lies 

Gluha je noć — 
tek srce kuca 
u tjeskobnoj slutnji, 
i zaman čeka 
na korak ili glas, 
da prestraši 
misao na smrt. 

Al mjesto glasa 
ili drage rieči 
u tišini kobnoj 
maknula se vrata, 
a vratnica jedna 
rastvori se tio 
kao da preko praga 



udje neznan gost. 

A onda nenadano 
i nečujno 
— kao da tajna 
ruka neka 

potisnu drugo krilo — 
rastvoriše se širom vrata 
i na tamni okvir 
navre mrak : 
o prag jezavi 
dotaknu se šum, 
a biedno srce, 
izmučeno srce, 
zatomi kucaj 
i u onom mraku 
nasluti smrt I 

MISAO NA SMRT. 


0 biedno srce, 
koliko si puta 
na smiraju dana 
zadržalo kucaj 
i od straha 
pred prolaznošću 
proklelo stvorca svog. 

A ruke moje 
u čežnji prevelikoj 
sezale u svemir 
da zaustave srce svieta — 
al preslabe su ruke, 
al preslabe su čežnje, 
da zaustave sunce 
i osudni mu tiek 1 

Smrt je zla 
a život je dobar \ 

0 snago moja, 
žar ćeš poginuti 
kao vir, 

što ga ispi sunca žar ? 


Zar oči moje 
nikada više 
gledati ne će 
raskoš žene nage : 
neizreciv čar ! 

Ženo, narešena 
svim krasotam zemlje, 
što na cjelove čekaš, 
da pod srcem tvojim 
makne se ljubavi plod — 
daj da iz grudiju tvojih, 
iz nepresušna vrela, 

oživi novi rod. 

•» 

1 

0 biedno srce, 
i život gine 
ljepota gine — 
utaman je misd 
i zgrčena pest 1 
Na zanos naš 
i tielo naše 
sjena smrti pada 
i neminovna kob 
stere nam zadnji ležaj, 
otvoreni grob 1 


VJETAR. 


Čuješ li, kako se vjetar tuži na noć ? 

i proklinje ju, 

što mu nije dala 

druga u borbi, 

da okuša snagu svoju. 

On nesavladan, 
on nepobjediv, 
osudjen je, 
da svojom snagom 
samog sebe bije. 

Zemlja i nebo 
maleni su 

za poprište njegove borbe. 

On smrtnike kroti jaukom, 
a oni u strahu 
slušaju zvižduk 
i zavijanje očajno, 
i strepe u kobnoj slutnji 
da nesreća jednim mahom 
ne raznese pričvršćena vrata, 
a na prag ne stupi 
nepozvani gost ! 

U huci 

čuje se kletva 
boraca iznemoglih, 
na čije krvave 
i usijane rane 
pada ledeni dažd 1 

0 srce, 

iznemoglo srce, 
zašto si zatajilo kucaj ? 

,,Radi muke nečovječne, 
rad očiju osliepljenih, 
radi krvi prolivene, 
rad mladosti pokošene, 
srce kucaj zatajilo !“: 
iz dubina zemlja odgovara. 

A noć se šibana vjetrom 
propinje kao crni, avetni konj, 
griva šuma i more, 
a pod grivom, pod živim barjakom, 
sablasni konjanik jaše : 
u ruci mjesto mača drži tries, 
da udarcem jednim razkoli zemlju 
i utaži tako divljeg srca bies ! 

KUŠNJA. 


U jutro, 

kad me svemožni života val 

ponese niz ulice, 

u grlu me steže prevrata krič, 

a prste mi grči stisnuta pest, 

i svaka kaplja krvi 

u meni se bori 

radi poniženja 

što čovjeka stiže — 

a stvoren bijaše 

za gordo djelo 

i neprolazni čin. 

I jad i ogorčenje 
i vapaj i kletva 
sapinje mi grud 
i utaman tražim 
veliko slovo : 
osloboditeljicu rieč 
da izrazim sram, 
da izrazim stid, 
što mi truje zdravlje 
i grčem kida smieh. 

Premožen tudjom mukom 
proklinjem grad 






i prodane žene 
i kupljene misli 
i pokvarenu djecu. 
Proklinjem majke, 
koje u biše 

u utrobi porod svoj. 

|A»i 

Ojadjen, shrvan i čemeran 
na bunu zovem, 
al moj se gubi glas 
medju lomotom kola 
kao živi vode pram 
u pustari 

u pješčanome dnu. 

Sav zbit i sapet 
u beskrajnoj boli 
padam na kućni prag, 
i da me na vratima 
ne čeka nasmijani sin, 
u zločinu bih tražio spas, 
da kajanje i grieh 
utaže golemi jad ! 

Al od tebe 
diete moje, 
krvi moja, 

Ddrješenje primam, 
jer je u očima tvojim 
azur neba 

i modrog mora sjaj — 
a u dahu tvom je sol 
što sve čisti, — 
u ustima 
poklik ševe — 
a opip tvoj je 

kao metuljevo krilo — 
a ruke se rastvaraju 
kao cvieće 
i svaki prst 
pupolj je jedan 
iz kojeg niče 
tvoje krvi cviet ! 

Al pre neg se ruka 
dotakne čela tvog 
rad bi u izvoru gorskom 
okupao tielo, 
da miriše čistoćom 
i da najmanji tnri 
ue okalja tebe, 
cvjetna grano 
mojega života I 






NA BUNU1 


Krvavi bliesak propara mrak 
tako u buntovničkoj šaci 
bljesne krvavi nož. 

Za blieskom sieknu^trie? 
i uz vihra bies 
planu zemlja i nebo 
kao golemi kries. 

Orljava i grohot groma 
rastvara tamne dubine 
i zemlja 

iz ponora u ponor pada, 
a ponoru nema dna ! 

Uskipi talas 
i čitavo more 
u propanj se diže 
kao razbiešnjela 
kaotična zvier, 
pod čijim pandžama 
gasne tries 
kao pod konjem 
sveca i junaka Gjorgja 
svirepi, ognjeni zmaj ! 


A samo čovjek, 
zavitlan vihrom 
i trgnut u oluje vir, 
kretnjom svemožnog Boga 
i glasom krotitelja 
još jednom ispruži ruku 
i zavika : Olujo, mir ! 










POBOŽNOST. 

Sjećam se, u crkvi je bilo : 
svećenik u svečanom ruhu 
šaptaše mistične rieči, 
ali ni tamjana dim, 
ni orgulja pjev, 
ni sjaj dragulja, 
ni crkvenih barjaka, 
ne mogaše uzdići 
izmoreno srce, 
iskušano srce ! 

Uveče istog dana 

na obronku planine 

gledasmo, ja i moja družica vjen.a* 

jezero tamno, 

što je kao crno oko 

sjalo u pustoši gorskoj. 

Uokolo mir, 

sveti pobožni mir, 

da na sklopljenim usnicama 

zastaje rieč, 

jer svako slovo ili kret 

bilo bi svetogrdje 

u neizmjernoj tišini 

neba i zemlje. 

Samo u daljini 
— kako silazi u dol 
umorno stado — 
čuje se klepke zvuk 
i taj jedini glas 
budi spomen 

na molitvu, što je nekoć nas 
učila majka. 

A mi dvoje gledamo se 
i ćutimo, da u naše srce 
silazi Bog f 
i naše sklonjene glave 
i bespomoćne ruke 
bijahu najljepša 
i najvruća molba, 
što ju ikada vjernik 
izreko Bogu svom ! 




PJESNIKOV ZAVJET. 


Kad klone ruka 
i ugasne oko 
i na moju raku 
spuste nadgrobni kam — 
teški će udarac 
jeknut o jamu 
i to će biti 
zadnji zemlje glas ! 

Bude li proljeće, 

okolo moje ploče 

nek posij u sjeme 

i iz zrnja, 

što ne po zo bij u 

ptice nebeske, 

moje p je viče vjerne, 

niknut će cvieće 

crveno, bielo i modro, 

da putnike i nove naraštaje sjeća 

radšta je u krvi 

ogrezla moja pest 

i zašto me stigo 

živoga Boga gnjev ! 

Ljubav i mržnja 
moj su bile grieh, 
i sve što počinih 


dobra ili zla 
u njihovoj vlasti bi l 
a iz njih 

kao iz crnice zemlje 
kišom naplavljene 
i zrnom oplodjene 
niče čaroban 
rosni, prebieli cviet: 
moje očišćenje, 
moje pomirenje ! 








PRIJE POČINKA. 


U veče — 
kada glava klone 
na dušek> 

što prostrla mi žena, — 
mislim na dan, 
na prošli dan, 
na znana i neznana lica, 
na kretnje djevojaka 
i poskok djece, 
i na spomen taj 
na mene silazi mir, 
kao da u dalji 

tamo preko mora — 
zabrujiše zvona 
predvečernji pozdrav ! 

Još jednom 
u polusnu 
vidim okolo stola 
ženu i sina. 

Žedne usne piju 
moje vino, 
a bieli zubi 
gtizu mirisni hljeb ! 
Radost velika 


osvaja mi srce, 
što su siti i zadovoljni 
Vino im ožarilo lice 
i zdravi smiju se 
i gledaju me očima, 
u kojima se iskri 
odanost i ljubav ! 




MOLITVA. 

Na dogled mora — 
što uzrcalu modrom 
odrazu je sunčani dan 
i zvjezdanu noć . . . 
na dogled gora — 
što kao zgrčene 
kamenite pesti 
ruše sklad 
neba i zemlje . . . 
na dogled neizmjerne 
plaveti nebeske 
izrekoh pognute glave 
i skrušena srca 
molitvu ovu : 

O Bože, ne daj, 
da narod moj 
— krv moje krvi 
duh moga duha — 
od dušmanske pogine sile 
i izgubi se kao silna 
krvava rieka 
u pješčanome dnu. 

Za otkup uzmi • 
moju ženu: 

neka usahne vrelo slasti, 
vrelo životne radosti moje. 

Uzmi sina mog 
i njegove oči 
nek ugasnu 

kao zadnji, vedri neba rub 
kad ga oblak zastre 
i okalja mrak. 

A neka na me 
dvostrukom silom 
tvoj se obori gnjev ! 

O Bože, uništi sve misli, 

što su u mozgu mom 

nicale kao sjeme 

pod dobrom, plodnom zemljom 

što su nicale u čežnji 

da kao cvieće 

ugledaju 

čarobiju noći 

i podnevni plam ! 

O Bože, uništi djelo moje, 
o kome sanjah 

u svakom času radosti i boli, 

nad kojim strepih 

kao majka 

nad ljepotom, 

nad životom 

sina jedinog. 

Uništi sve moje sne 
i vjeru i ljepotu, 
i pusti me da na sprdnju ljudi 
i progonjen od zvieri 




kao kljast 
obijam tudji prag i 

Uništi ponos moj 
i nadu r 

moju drugaricu vjernu, 
al spasi, Bože 
narod moj ! 

MOJ KRAJ. 


U mom kraju 
živi samo kamen 
i raste i propinje se, 
da u jedan mah 
divlje i sunovratce trgne 
u neprozirno morsko dno. 

Kud oko siže 

ni stručak trave 

— zelen je skrita 

za ogradam visokim — 

i bjelina kamena 

bliešti u po dnevnome plamu 

ko da se po velikim 

pločama srebra 

razlilo žitko zlato. 

U čvrstom pojasu gora 
sjaje more 
kao tirkis 
u prstenu zlatom: 
valjda vjenčan dar, 
što ga sunce dalo zemlji. 

Sve bliešti kao kovina 
izkušana i prekaljena 
na'žaru ognja, 




a i sama vedrina neba 
puna je ocalnih odraza, 
što padčju 
na onaj osamnjeli 
i nagruvani oblak. 

A oblak kao otok 
rastopljena srebra 
visi nad gorom 
i jedinu sjenu baca 
u po dnevnome žaru. 

A i čovjek, 
ribar ili mornar, 
na litici stoji 

i nadvinutom rukom gleda 
niz iskričavu dalj, 
i on je garav — sav od mjedi 
kao da božanski kipar 
nadahnut kovinama 
i kamenjem golim 
sali savršeni kip 
moru na dogled ! 

Sav kraj je 

opasan kamenom, 

opasan liticom 

i lancem planina — 

i čeka kao oružani bojovnik 

da gorska jeka 

javi trublje glas, 

da u oblaku, 

što visi nad gorom 

sjekne munja 

i orljavina groma, 

da trgne čitav kraj 

na kreševo i boj ! 

KOVAČ. 


O kovaču, 

tvog me miena šum 
u cik zore budi, 
a prvi udarac tvoj 
o tvrdi nakovanj 
snagom mi puni grudi. 

Zamani, 
da se iskre 
kao ognjeni dažd 
razlete po zraku — 
ti, što si sablju i štit 
skovao junaku. 

Kovaču, 

nek za oružje novo 
bude tvoj zavitlaj 
sverazorno jak, 
neka udarac sjekne 
kao kad u noći munja 
propara mrak. 

• 

Ne sustaj ! 

Danju i noću 
svietlo oružje kuj, 
uz tries i tutanj mlata, 
krvavu osvetu snuj ! 





POZDRAV. 

Nad morem granulo sunce 
i zašumi val, 
a odsjevom čistoga srebra 
bijesnu prebieli žal ! 

Sjaj i vedrina neba 
na uzvišene misli budi — 
a more zove i mami 
u daleke kraje : 
na beskonačni put ! 

A1 kakav će brod i biela jedra 
odvesti mene u ažurnu dalj ? 
a kakva će miso prožeti mene, 
da tielo moje iz nepresušna vrela 
crpe snagu i radost života, 
da na putu i beskrajnoj cesti 
mene prati mladost i ljepota? 

SUNČANI PLODOVI. 


Bjelina krša 
i modrina mora 
o podnevni bliešti žar ! 
A iza ograda visokih 
razgranila se loza 
i grčevita maslina, 
a smokva slatke 
pružila grane 
kao da rukama 
nebu i zemlji 
nudja medeni plod. 

Smokva zori, 
da joj raspucani plod 
osladi usta 
rudaste djece. 

Bubri groždje, 
da rumeni sok 
veseljem i snagom 
opije junake, 
stvorene da pogledom 
i zagrljajem krote 
djevice i žene. 









A iz crnih bobulja masline 
teče mirisna kap, 
da iskusni starci 
osnaže mišice svoje, 
jer mrska je slabost onom, 
koji bijaše vičan, 
da na njegov mig 
strepe djeca i momci 1 

Plodovi sunca 

snaže i kriepe 

kršne' primorce moje 1 

A oni su silni i liepi, 

jer stvoreni su za ljubav, 

jer stvoreni su za borbu I 


SVI LI NA.*) 


Val se jedan zatalasa 

i obrubljen pjenom preli se na pješčani žal. 
U piesku ostavi trag 
i dva struka zelene travo 
i ispitu školjku, 

što je u prozirnom smaragdnom dnu 
sjala kao ružična usta 
Venere majke. 

A1 na to novi val 

slievnu se preko žala 

noseći na rubu veliki sviline list 

i taj mrežasti zeleni list 

pokri zavoje putene školjke 

kao da i more želi 

svojim svilenim dlanom 

skriti tajnu dna 

\ nage školjke stid ! 


*) Morska travi,. 











SUNCE. 

Prebieli konji s crnom zviezdom na čelu 
niz daleku ravan jure . . . 
u divljoj trci ne vidi se griva . . 
ne vide se neznani konjici, 
što splinuše se u olujnoj trci. 

Prebieli konji ! . . . ii to je odraz svietla, 
što dolom bijesnu prije nego plane 
nad morem sjajno oko dana? 

Prebieli konji srču sve do ruba 
gdje dolina je sunovrate trgla 
u neizmjernu površinu mora . . . 

Kad na rub stignu, pod njihovim nogam 

razletit će se jata galebova, 

što moru na dogled saviše gniezda. 

Prebiela jata i prebieli konji 
nad valovim će zaokružit letom % 
to konjima su u olujnoj trci 
niknula krila . . . 

U onom letu granu ti će sunce — 
ko da i sunce u visine nose 
prebiela jata i krila ti konji J 

ŽENA I MUDRAC. 


Žena nerodica 

prokleta je u sjemenu svom. 

A i čovjek — mudrac, 
što je upozno 
dobro i zlo, 

a slab je da oživi tvar 
i on je kao car 
što izgubi carstvo 
i s krunom na glavi 
i žezlom u ruci 
kukavni je ubogar. 

Proklet je um, 
svietli, jasni um, 
koji ne stvara/i 
a druge u očaj 
i propast vodi — 
prokleta je žena 
koja ljubi, a ne rodi l 







USHIT. 


Zviezde ! Zviezde I 

zvjezdani slap 

preli se s neba na zemlju 

i jedna kap 

taknu mi čelo 

i rodi se misao 

i rodi se oduševljenje, 

a miso za jedan čas 

pronikla u svemir, 

pronikla u tajne, 

što ih od iskona 

čuva Bog! 

Sunce je oko, a noć je vjedj* 
a zviezde, čarobne zviezde 
to su sni• 
božanskog oka ! 


Zviezde ! Zviezde ! 


HLJEB. 

Dobar je hljeb, kad ga nad prostrtim stolom lomi 

ruka sijača 

A kakva radost, kad se zlatni usjev talasa do podnožja 

planine, 

talas prelieva se kao da je niz polje prošla ruka Boga! 

Blagoslov tog doticaja razlieva se nad urodnim 

krajem 

i da ne šumi klasje, bilo bi čuti 
kako u dubinama tuče srce zemlje 
i da ne šumi klasje, bilo bi čuti, 
krko se s us ti ju Boga truni 
rieČ blagoslova, rieč plodnosti i života 1 

A1 kakva briga, kad se na urodu obori vihar, 
da u jedan hip raznese muku sijača, 
a kad se vjetar utiša ostaje zamršeno klasje 
kao da je ruka drsnog ljubavnika 
u biesu zagrljaja raščupala zlatne kose ljubljene 

žene 

Tako vjetar grli zemlju 

i nosi joj sjeme sunčanih cvjetova 

i baca joj u crno krilo zlatno zrnje pšenice i žita. 

Sve to gleda sijač kad nad prostrtim stolom lomi 

kruh. 


37 









Lomi ga polako i kretnjom iskusna "sijača 
daje odlomljeni kus najprije starici majci, 
a onda vjernoj ženi i zatim redom rudastoj djeci 
Kad svi su siti, skuplja mrve 
i na plamen ih baca, 

da blagoslov božji ne pogaze nečiste noge. 

ZADNJI TRAK. 

Na nebu rumene ovčice 
sliede Sunce dobroga pastira, 
u ruci mu dugi zlaćani štap, 
u oku plavet beskonačnog mira. 

Pod ovčicama rujnim 
crni let 

ustalasalih lastavica, 
što regbi da tamnim krilom 
predu tananu nit 
sumračja i tišine. 

A kako im se vine 
prema suncu let, 
tako im na vrhu kljuna 
trepti zlatnog zrna sjaj ! 

To je zadnji pregršt zlata, 
što ga na daleki kraj 
i na šuštalo jato 
prosu sunčani dan. 









TIJELO. 

Pjesnik ženu ljubi kao orač odvaljenu grudu ! 
Ženino je tielo teško kao dozreli plod, 
koji se otkida pomalo s rodjene grane, 
a ruke obimlju težinu svježu, 
da pod teretom dragim bespomoćno klonu. 

Taj slatki plod je kao zemlja težak, 
i na sami jiodir sva se rastvaraju čtila 
kao velike crvene časke cvieća, 
kad ih takne sunca trak, 
a na njihov crni pelud i prašnike 
pada i sjaje rose kap. 

Vječnost je srs, 
vječnost je hip 
vječnost je slast ! 

ČEMPRES. 


Moru na dogled 
kao šuma raste krš. 

U razgranjenu hrid 
od iskona udara vaJ- 
A nad propastima 
stremi u vis 
podoban straži 
s kopljem u rua 
vječno mladi čempres 
naš jedini zeleni drug. 

Raste krš, 
da se ruke 
naviknu na borbu, 
da novi David naš 
vještim okom 
omjeri hitac 
i obori praćom 
Golijata grdnog 1 

More, 

iskričavo more, 
zove djecu našu 
da bielim jedrim 
krenu u dalj 








na osvajanje 
i doživljaje — 
da opet oživi 
priča junaka, 
koji je deset 
bludio ljeta 
nevjernom pučinom, 
da napokon sied 
ugleda rodjeni dom. 

A čempres, 

vječno zeleni Čempres, 
bića sjenu 
na pripravljeni grob 
i uspravan čeka 
da umornog borca 
kao vjerna straža 
zadnji pozdravi put. 


STABLO. 


Kao stablo razgranila se ncć — 
a čija ruka da mu nadje korien 
a čije oko da obujmi vrh ? 

Razgranila se noć 
i tamne krošnje nadvila je 
nad tvrdom zemljom 
i nevjernim morem : 
na svakoj grani jedne zviezde sjaj, 
na svakoj grani jedan noćni cviet, 
a u zanosu ljubavi i sreće 
u orošene časke gleda sviet. 

Zvjezdano se razcvjetalo stablo — 
al kako putuje noć 
tako se zviezde gase . . . 

Kakve glase 
ponoć nosi? 

Da li šapće 
ili prosi ? 

To na vjetraTdah 
tresu se krošnje, 
padaju zviezde, 
truni se cvieće 
i u kiši latica sjajnih 










i zlaćanog praška 
sve je svjetlije lišće ! 

Na doticaj najmanjeg daška 
krošnje su protkane sjajem, 
a stablo sve se više širi 
i savija svoje modre grane 
nad očaranim krajem. 

Kad zadnja je pala zviezda, 
kad zadnji je pao cviet, 
modro stablo svjetlošću planu 
kao da na svaki list 
s nebesa kanu 
alem čist ! 

A iz ponoćnog cvieća 
izmedju treptavih krošnja 
dozreo jedini plod: 

Veliko plameno sunce, 
da mu ljepota i žar 
ljudski očara rod ! 


LITIJE. 


Otkritih glava 
i razgaljenih grudi 
u odrazu zviezda idu 
i tronutim glasom poju 
Hvalospjeve zemlji i nebu, 
Hvalospjeve ženi i Bogu I 

Idu u bielim haljam 
s crnim križem na grudi 
i dižući ruke 
prema zvjezdanom nebu 
poju o slavi prekrasne žene, 
poju o mirisu raskopane zemlje, 
poju o nebeskim svietlim kružim 
i o slavi vječnoga Boga. 

Nepregledne li ti je idu, 
u očima suze im sjaju, 
u rukama sitni plameni 
gorućih voštanica, 
a nad glavama 
čisti trepet zviezda, 
i njihova pjesma 
sve jače i jače ječi 
i osvaja djevičanska sr\.a 















i osvaja duše izopćenika 
i osvaja noć 
i čitavi zvjezdani kraj I 

Idu li ti je svetih 

kroz razbojišta, 

gdje leži krvava žetva 

pokošenih života, 

gdje se u dubokim brazdam 

žive puti 

čuje kletva 

kosaca iznemoglih, 

a pred svima 

svietlim srpom u ruci 

s velikim zamahom žanje 

žetelica smrt. 

0 golemi jade, 
o grozna ljepoto 
rasapa ljudskog, 
što tielo u prah baca, 
dok misao raste, 
da u tragičnom činu, 
da u tragičnom slovu, 
nadje novi izraz 
i otkrije tajnu 
naše vječite borbe 
našeg trpljenja vječnog ! 

Idu litije svetih 
i što je vapaj teži 
i što je borba veća 
to njihovi su glasi 
skladniji i čišći, 
a najveći medju njima 
mjesto prikazanja 


prema zvjezdama diže 
krvavo ljudsko srce, 
što sedam ga striela probi, 
a kucati ne presta. 

Taj je kucaj ritam 
hvalospjeva zemlji, 
taj je kucaj ritam 
hvalospjeva Bogu, 
što u odrazu zviezda 
poju otkrite glave 
i razgaljenih grudi 
biele litije svetih ! 

,, Prokle to bi ljudstvo bilo, 
kad bi muka nečovječna 
uzaludna bila. 

Prokleto bi ljudstvo bilo, 
da misao na Boga, 
da vjera u Boga 
nije muku otkupila !“ 

Tako poju 

u odsjevu čarobnih zviezda 
biele litije svetih ... 




















otvoreno okno. 


Iz tamnice pjesnik 

okrajak neba vidi . .. 

i u nocii v ^ 

kad jezavi ga prene sum 

ii strašna slika sna, 
tad njegove oči, 

razgranute oči, 

u strahu traže 
otvoreno okno, 
nad kojim trepti 
jedne zviezde sjaj. 

U sjaju zviezde 
raspline se mrak. 
a zjene pi} u 
svietli trak . . . 

Kroz otvoreno okno 
dopire noći dah, 
da li srs ili stran 
srcu grabi kuca), 
a ustima dah ? 

Kroz otvoreno okno 
dopire noći glas 


tanje nego nit 
tanje nego vlas 
drhti noći glas. 

Zviezda jače sinu, 
da li vječnost minu 
ili čas? 

U sjaju one zviezde 
misao "na jug hrli. . 
na modri jug, 
gdje usred neba 
bliešti ognjen krug . . , 
a zvjezdani slap 
prelieva se, 
talasa se, 
da kane zviezda 
ko usijana kap. 

Vraća se ljubavi žar. 

O ženo, o ljepoto ! — 
Kad na te pjesnik misli 
u visine gleda: 
u zvjezdani čar, 
a u srce prima 
ponajljepši dar ! 

Kroz otvoreno okno 
pjesnikove oči 
u vječnost rone. 

U taj hip 
život nije nemir, 
a čovjek i svemir 
jedna je misd 
i jedna rieč. 

Sve smrti i poniženja, 
slavlja su i vaskrsenja. 























Najpodlije misli 
i krvnička djela, 
bolesti i glad, 
sve je očistila 
voda vječnog vrela 
i vječnosti sklad I 

MAJKA SVIH ŽALOSTI. 

Radost svedj je sliepa 
a Bol ima oči. 

Bol je liepa 
kada krokom 
ostavljene kroči. 

Bol u ruci drži 
krišku bielog hljeba 
i pun kalež vina 
uzdiže put neba. 

I BOL veli: 

,,Ovi kalež vina, 
ova kriška hljeba, 
to je krv i tielo 
mog jedinog sina. 

Pijte žedni, 
a blagujte gladni I 
To je strast 
vječitog trpljenja, 
to je slast 
samouništenja, 
to je vlast 
i moć vaskrsenja ! 







To su Riječi 
i Istina 

mog jedinog sina, 
Mučenika 
i Pjesnika !“ 

Takve rieči 
zbori Bol, 
kad pred sinom 
razapetim kleči. 

AUTOBIOGRAFIJA. 

Rodih se u Splitu god. 1881., na sam Badnjak 
i to u času, kad su gradska zvona javljala svijetu, 
da se počela ponoćnica. Veli se, da su božična djeca 
sretna, a i jesu, jer evo i mene je, u najtežim časo¬ 
vima života, spasila ona ista zvijezda repatica, sto 
je nekoć tri bogata kralja vodila do pastirske kolibe. 
Imali smo kuću na dogled pučine, a sa triju strana 
oplakivalo ju more, bila je sazidana kao pravi polu¬ 
otok, na kome ugledaše božje svijetlo dva naša poko¬ 
ljenja. Tamo, na visokom doksatu, sagradjenom 
poput kule, prvi put ugledah more, i od tog časa posto¬ 
jano me prati uspomena na svjetlost i vodu, sto mi 
šarama i jasnoćom opiše mlada ćutita. Taj dojam 
sjaja i beskonačnosti probudi u meni čežnju za nedo¬ 
stižnim, za neumrlošću ... , 

Od majke sačuvah jedini spomen: spoznaju, aa 
je nekoć i ona živa bila. Umrla je od poroda. Tog 
dana jedva sam navršio tri godine. Njezina se jedina 
slika negdje izgubila i tako još i danas ne znam, 
kako je izgledala ta dobra i nesretna žena, koja mi 
je život darovala. Otac, lovac na glasu, više je bio 
na putu, nego kod kuće. Iza majčine smrti, onako 
me mlada i nejaka sobom uzeo i proveo me po čita¬ 
voj gornjoj Italiji. U čuvenom milanskom pozoristu 
slušah prvu operu: „Carmen". U Padovi — na 
oltaru čudotvornog Svetog Antuna, zaštitnika i P a * 

trona moje pokojne majke — blagosloviše me i po- 
svetiše zavjetom, da me u životu sreća prati. Na 
mletačkom kolodvoru, dok smo čekali na vlak, pobje¬ 
goh ocu i to je prva tamna uspomena, što se duboko 
usjekla u moju pamet. Na povratu u rodni grad 
stigla nas na širokom moru oluja, i kako mi je otac 
pričao, okolo ponoći sukobismo se s ladjom, koju je 
naš veliki parni brod posred srijede presjekao. Sve se 
utopilo^ i momci i gospodar ladje, a mi jedva izne- 
sosmo živu glavu, jer kako je bila pomrčina, u dva 
navrata mal ne da se ne nasukasmo. 

* to oca nije smelo. On je i kasnije putovao, 
i svaki put, kad se vratio iz daleke ceste, obdario je 
mene i sestru gospodskim igračkama, a još radije nam 
pričao doživljaje, što ih je doživio na kopnu i moru. 
Tri njegova povratka osobito su mi ostala u pameti. 

Nenadano obolismo ja i sestra ; nju, slabiju, u 
nekoliko dana prekinu dječja pošast. Još prije očevog 
dolaska pokopaše Anicu. Vidim, kako je po stubama 
prate : s jedne strane moj pokojni stric Frane, pravi 
gorostas, a s druge neki majušni rodjak, komu je 
samokres bio posljednji sudija. Otac je plakao i kad 
me zagrlio, kroz suze mi reče, da više nikada ne ću 
vidjeti sestru. To je prvi put, što se preda mnom u 
svoj svojoj nesmiljenosti osovila smrt ! 

Drugi put širom se rastvoriše vrata, a u kuću 
uletiše lovački psi, a za njima nahrupiše sluge ujedva 
se pod teškim teretom provukoše do kuhinje. Bijahu 
pokriti zečevima, jelenima i drugom divljači, a na 
svakom ramenu visile im po dvije ili tri puške. A za 
njima kao pobjednik, sav nasmijan koracao je moj 
ćaća i ni da je mladoženja, ne bi onako naherio naki¬ 
te 1111 lovačku kapu. Čudesa je pripovijedao o medvje¬ 
dima i Čoporima vukova i o snijegu od dva aršina i 
na dokaz ukazao nam duboku zarudjelu brazgotinu 
na ruci. 

Treći put bila kruta zima. Onakve bure i sni¬ 
jega ni starci nisu pamtili. Oca je negdje u gorama 
zatekla vijavica. On ne htio čekati, da se slegne oluja 
i okopni snijeg, pa pješke udario preko ravnice i gora, 
ne mareći, što su putovi zametani, a jame snijegom 
zatrpane. Skoro goloruk, s nožem i samokresom, 
stiže kući. U licu pocrnio kao Arapin, a što od gladi, 
a što od hoda izmršavio kao pustinjak. 

Sve je to neobično djelovalo na mene, pa u mojoj 
mladjanoj glavi, stale se radjati slike, kad ću i ja 
odrastao i silan poći u daleki svijet. 

Otac se oženio po drugi put i kad sam navršio 
devet godina, maćuha ga sklonila, da mi kupi glaso¬ 
vir i nadje učitelja. Pridošlica Talijanac, dobar i 
veseo čovjek, upozna me s majstorima talijanske i 
francuske škole. Osobito trojica bijahu mu mila : 
Verdi, Rossini i Bizet I A 1 kakva radost kad ja kasnije 
otkrih klasičnu glazbu. Od tog doba i igre zanemarih, 
pa sam danomice po nekoliko sati prosjedio pred 
novom partiturom ne Štedeći ni očiju, ni zdravlja i 
zaboravivši na sve školske knjige, drugove i mrske 
profesore, zanašah se u krajeve mojih sanja. Htjedch 
se posvetiti muzici. Učitelj je nagovarao oca, al njega 
na to nikako sklonuti. Imao je jedinu želju, da čim 
prije dovršim gimnaziju, pa da nastavim nauke na 
sveučilištu. Njegova se želja ispunila ! 

Na srednjim školama bijah slab učenik. Sve me 
drugo zanimalo, samo ne školski predmeti. A k tomu 
muzika i prva ljubav I — bilo mi je jedanaest godina 
— pa pogotovo mi omrziše one hladne prostorije, u 
kojima je jedno 30-tak malih robijaša učilo latinsku 
i grčku gramatiku, dok je vani sjalo sunce . . . 
A ipak je to bilo krasno doba, kad sam ocu krao novce, 
da mojoj djevojčici kupim kitu cvijeća. Pred kućom 
imala je doksat, a ja onako malen hitao sam joj ruže 

i karamfile i ne bih prije otišao, dok se ne bi ukazala. 
Nju je karala majka, a mene ćaća. 

Do dvadesete godine proživjeh kao u ljubavnom 
snu. Od šale bih izgubio glavu samo, da me ona oči¬ 
ma pogleda i ništa više. 

Onda je došao red na sveučilište, pa čekala 
neomedjena sloboda i milostive djevojke. Dan, kad 
me proglasiše zrelim, bijaše najsretniji dan u mojem 
životu. Odoše knjige i rastrgani tekstovi i raskoma¬ 
dane priprave razletješe se na sva četiri vjetra. ,, Slo¬ 
boda ! Sloboda ! prijatelju Lancio“. Svijet je bio 
moj i kao na juriš osvojih sva kazališta, sve kon¬ 
certe i izložbe, a kad novaca nije bilo, zanosom u duši 
poskakivah po širokim ulicama, sretan — što sam u 
velikom gradu. Sve me ushićivalo i svijetla i žene i 
bogatstvo i velika bijeda i srtajući kroz guste redove 
prolaznika idjah na osvajanja, na lov doživljaja. 
,,0 mladosti, mladosti lipo blago svita Od jednog 
pogleda pijan, od jedne riječi razdragan, od jedne 
misli sretniji od cara i ponosniji od pobjednika. To 
opijanje, taj ushit, ta ekstaza trajala je nekoliko 
godina, pa u to doba bijah pripravan na neobična 
djela, svejedno dobra ili zla, al svakako nečuvena. 
San o slavi ! San o ljepoti I 

Al još me čekao jedan udarac. Na kraju četvrte 
školske godine, kad sam se kući vratio, otac mi reče, 
da će nam do nekoliko dana čitav imetak na bubanj ! 
Od tog dana omrzlo mi rodno mjesto i s nekoliko 
teško namaknutih desetica krenuh u svijet. Kući se 
vratih samo dva put na nekoliko dana,*5 a sad je ovo 
osma godina, da me tamo nije bilo ! A nije, da me želja 
ne vuče za rodnim krajem. 

Nada sve sjećam se posljednjeg rastanka. Ocu 
rekoh, da ću se brzo vratiti. Dobru maćehu utješih 
s kojekakvim obećanjima i pun laži i pretvaranja mo- 
radoh na put bez povratka. Tog jutra probudio me 


106 


otac, jer je brod rano kretao, pa jos se danas sje¬ 
ćam, kako sam kao lupež ušao u njihovu sobu, da im 
utisneni zadnji cjelov. 

Sunce se još nije rodilo, a providna magla lebdjela 
nad splitskom lukom. Ulice su i obale prazne, susiece 
me po koji težak, što se s oslićem žuri u polje. Na¬ 
zivlje mi dobro jutro i onda ljutitim glascm i još 
ljućom kretnjom bada. kandžijom pospalog i tvrdo¬ 
glavog osla. Prtljagu mi nosi stara služavka, ta zadnja 
krhka spona s rodjenom kućom. 

Kad je posljednji zvižduk odjeknuo i kad se pa¬ 
robrod od obale udaljio, odlanulo mi, kao da sam se 
oslobodio kamena, što me sapeo okolo vrata. Bilo 
mi je kao da sam u ustalasanu površinu mora bacio 
sve laži, što sam ih onih dana izrekao. 

U Zagrebu upoznah Kosora. Prve večeri bijasmo 
pobratimi. Mi dva brodolomca, mi dva pogorelca 
odlučismo se za daleki svijet. Tog ljeta i te jeseni 
sprijateljismo se sa svim vidjenijim našim pjesni¬ 
cima i umjetnicima. 

Društvo se raštrkalo kao rakova djeca. Nekoji 
prije reda poginuše, a drugi se oženiše i smiriše se 
sa svojom sudbinom. 

Potkraj one zime ja i Kosor, umorni od beskonač¬ 
nih terevenka i neprospavanih noći, sklontsmo se u 
hrvatsku zagoru i tamo u zatišju sabrasmo^ se i ponovo 
potkrijepismo odluku za brzi odlazak. Živili smo u 
malom selu, kod jedne tamošnje vlastelinke. Dobra 
hrana, a drvlja u izobilju. Još i sada vidim mladu slu¬ 
žavku, kako nosi cjepanice, bijele kao tunina, pa slaze 
ih u veliku peć. Drvo praska, iskre lete okolo bosonoge 
djevojke, a onda najednom zahuji plamen, a nama 
lijenčinama u krevetu još je toplije i da nas nije stid 
od gazdarice, proležali bismo cijeli dan. 

Na tri slike ne mogu da zaboravim. Bilo je po¬ 
kladno doba, a svatovi se vraćali svojim kućama. 

U noći istog dana krenusmo natrag u Zagreb. 
Dva dana poslije toga bijasmo na cesti put Miin- 
chena. 

Od tog doba vidješe nas sela i gradovi, skupa i 
samotne, dok nas sudba i životni interesi ne rasta- 
više. 

Ja se napokon nastanih u Pragu. Tu se oženih, 
udomih, a pred dobre dvije godine narodi mi se sin. 
S njim opet proživljavam djetinjstvo i u njegovom 
modrom pogledu, u tom živom gorskom vrelu, mijem 
ruke i čelo, a nada sve prekaljujem misao, da bude 
čista i zanosna kao ona, kad prvi put oćutih moć 
ljepote!.... 


* 


* 

* 


Ovo je osma godina, da u Zagrebu dovrših prav¬ 
ničke nauke. A sad se u Pragu posvetih povijesti 
umjetnosti. 

Moja su djela: „Hrizanteme 44 (1902.—1903.) — 
zbirka pjesama izdana u nakladi Splitske omladine 
god. 1964. — „Impromptu 44 , ciklus ljubavnih pjesa¬ 
ma u izdanju Letopisa Matice Srpske u Novom Sadu. 
Knjiga pjesama u prozi ,,Oganj i pepeo 41 kao i svezak 
raznih pjesama „Na putu 14 , odštampanih po našim 
smotrama, ,,Savremeniku 44 , „Srpskom književnom 
Glasniku 44 itd. 

Drame : „Prije noći 44 , u izdanju Letopisa Matice 
Srpske u Novom Sadu, „Dugovi 44 , u izdanju Matice 
* Srpske u Dubrovniku i napokon „Očajnici 44 , drama 
u rukopisu, prevedena na češki od Jana Hudca. 

Na posljetku knjiga članaka ,,Essays“ kao i 
roman iz dalmatinskog života „Crni brod 44 ili „Braća 
Kuzmanić 44 , u izdanju „Dela 44 , i jedna zbirka pripo- 

- Praha. J S b J 73 nakladl Jos. R. Vilimek 

»Sveto Proljeće “ prevodi Jan Hudec na češki. 

BOŽO LOVRIĆ. 

Sveto proljeće. 

SAVREMENI HRVATSKI PISCI. 

Za godinu 1912.: 

1. s. s. KRANJČEVIĆ: Pjesnička proza. 

2. MILAN ŠENOA: Kvarnerske pripovijesti. 

3. MILKA POGAČIĆ: Pjesme. 

4. VLADIMIR LUNAČEK: Ilirci (drama). 

5. JOZA IVAKIĆ: Selo i Varoš. Pripovijetke. (Na¬ 
gradila „Matica Hrvatska 1 *.) 

6. A. G. MATOŠ: Pečalba« (Kaprisi i fejtoni). 

Za godinu 1913.: 

1. FRAN GALOVIĆ: Začarano ogledalo. (Nagra¬ 
dila „Matica Hrvatska"). 

2. SRGJAN TUCIĆ: Golgota (drama). 

3. B. LIVAD1Ć: Legenda o Amisu i Amilu. 

4. A. BENEŠIĆ: Anakreontika (pjesme). 

5. ZOFKA KVEDERs Jedanaest novela. 

6. ADAM KOSTELIĆ: Oluje (novele). 

Za godinu 1914.: 

1. MILKA N L0V1NAC: Purpurne noći. 

2. HRVATSKA MLADA LIRIKA. 

3. MILAN ŠENOA: Dialozi i dramoleti. 

4. ISO VELIKANOVIĆ: Srijemske priče. 

5. VLADIMIR TRESČECs Novele. 

6. BOŽO LOVRIĆ: Sveto proljeće. 

Pretplata 

za abonente »Savremenika** u godini 1916. za 
cijelu godinu (svih šest knjiga) . . . . K 6 # — 
za ostale abonente za cijelu godinu . • K 9*— 
pol i četvrt godine razmjerno. — Za ovu pretplatnu 
cijenu dobivaju „Savremene hrvatske pisce 1 * samo 
oni abonenti, koji pošalju pretplatu izravno upravi 
društva: Gundulićeva ulica 7 f Zagreb. 

Pojedina knjiga.K 2*— 

Svako kolo (šest knjiga) stoji elegantno u 
platno uvezano tri krune više nego inače. 

